== Teorier ==
=== ''Muspille'', ''Heliand'' og sydgermansk tradition ===
Opdagelsen af det [[oldhøjtysk]]e digt ''[[Muspilli]]'' fra 9. århundrede har medført flere teorier om forholdet mellem det og den nordiske forestilling om ragnarok. ''Muspilli'' er et kristent digt, der omhandler dommedag. I det [[oldsaksisk]]e digt ''[[Heliand]]'' fra 9. århundrede om Kristi liv forekommer samme ord i forskellige former. I begge digte bruges ordet til at beskrive verdens undergang gennem ild. Det tolkes almindeligvis som et tegn på, at forestillingen om Ragnarok også var udbredt blandt sydgermanerne.<ref name=SIMEK222-224>Simek (2007:222-224).</ref> Forbindelsen mellem det oldhøjtyske begreb ''Muspille'' og det [[norrønt|norrøne]] Muspell er ikke blevet endeligt klarlagt, men [[Anders Bæksted]] har foreslået, at det var i udviklingen af den nordiske udgave af undergangsmyten, at Muspell blev til et personnavn.<ref name=baeksted193>Bæksted (1994) s. 193</ref> I andre nordiske tekster optræder beslægtede ord i beskrivelsen af Ragnarok, men der er endnu ikke blevet påvist nogen etymologisk forbindelse mellem dem.<ref name=SIMEK222-224/>
Religion Folkeminde